পাথরঘাটাকে হারিয়ে সেমিতে কলারোয়া ফুটবল একাডেমি – আওয়ার নিউজ
কলারোয়ায় বজলুর রহমান স্মৃতি ফুটবল টুর্ণামেন্ট
পাথরঘাটাকে হারিয়ে সেমিতে কলারোয়া ফুটবল একাডেমি
সাতক্ষীরার কলারোয়ায় ৫ম বজলুর রহমান স্মৃতি ফুটবল টুর্ণামেন্টের প্রথম রাউন্ডের ২য় খেলায় পাথরঘাটা ফুটবল একাদশকে পরাজিত করেছে কলারোয়া ফুটবল একাডেমি। রোববার বিকেলে কলারোয়া ফুটবল মাঠে আয়োজিত ওই খেলায় কলারোয়া ফুটবল একাডেমি ২-০ গোলে সাতক্ষীরার পাথরঘাটা ফুটবল একাদশকে পরাজিত করে সেমিফাইনাল নিশ্চিত করেছে।
এমআর ফাউন্ডেশনের চেয়ারম্যান বীর মুক্তিযোদ্ধা মিজানুর রহমানের অর্থায়নে এবং কলারোয়া উপজেলা ক্রীড়া সংস্থা ও পাবলিক ইন্সটিটিউটের উদ্যোগে এ টুর্ণামেন্টের ৫ম আসর অনুষ্ঠিত হচ্ছে।
ঢাকা প্রথম বিভাগ লিগের একাধিক খেলোয়ার উভয় দলে অংশ নেয়। তুমুল প্রতিদ্বন্দ্বিতাপূর্ণ এ ম্যাচে প্রথমার্ধে কলারোয়া ফুটবল একাডেমির ১১নং জার্সিধারী মিলন গোল করে দলকে এগিয়ে নিয়ে যায়। পরে দ্বিতীয়ার্ধের ১৫মিনেটে ফুটবল একাডেমির ১৯নং জার্সিধারী জাকির হোসেন দলের পক্ষে ২য় গোলটি করে বিজয় সুনিশ্চিত করেন।
খেলাটি পরিচালনা করেন মিয়া মো.ফারুক হোসেন স্বপন, মাসউদ পারভেজ মিলন, মোশারফ হোসেন ও নিয়াজ আহম্মেদ খাঁন।
ধারাভাষ্যে ছিলেন প্রভাষক রফিকুল ইসলাম, মীর রফিকুল ইসলাম ও মাস্টার শেখ শাহজাহান আলী শাহীন।
বিপুল দর্শক সমাগমে খেলাটি অন্যদের মধ্যে উপভোগ করেন কলারোয়া পাবলিক ইন্সটিটিউটের সাধারণ সম্পাদক এড.শেখ কামাল রেজা, ক্রীড়া সংস্থার সাধারণ সম্পাদক জাহিদুর রহমান খাঁন চৌধুরী, ক্রীড়া সংগঠক আ.রহিম বাবু, ডা.নাঈম ছিদ্দিক, শেখ শহীদুল ইসলাম, কলারোয়ায় চালু হতে যাওয়া পূবালী ব্যাংকের ম্যানেজার উজ্জ্বল হোসেন, ক্রীড়া সংগঠক দিলীপ ঘোষ, কাজী আ.ওহাব, ডা.শামসুর রহমান, ডা.আবু তাহের, ফ্রেন্ডস স্পোটিং ক্লাবের ক্রীড়া সম্পাদক রেজাউল করিম লাভলু প্রমুখ।
আগামি মঙ্গলবার একই মাঠে শার্শা এ্যাথলেটিক্স ক্লাব ও সাতক্ষীরার সপ্তমগ্রাম রিক্রিয়েশন ক্লাব পরষ্পরের মুখোমুখি হবে।
সাতক্ষীরা, সারাদেশ Comments Off on পাথরঘাটাকে হারিয়ে সেমিতে কলারোয়া ফুটবল একাডেমি সংবাদটি প্রিন্ট করুন
« কলারোয়ায় সেকায়েপ’র প্রশ্নপত্র বিতরণ (পূর্বের সংবাদ)
(পরের সংবাদ) কলারোয়ায় প্রধান শিক্ষকদের সাথে শিক্ষক-কল্যাণ সমিতির যৌথ সভা »